**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՀՈՒՂԱՐԿԱՎՈՐՈՒԹՅՈՒՆՆԵՐԻ ԿԱԶՄԱԿԵՐՊՄԱՆ ԵՎ ԳԵՐԵԶՄԱՆԱՏՆԵՐԻ ՈՒ ԴԻԱԿԻԶԱՐԱՆՆԵՐԻ ՇԱՀԱԳՈՐԾՄԱՆ ՄԱՍԻՆ» ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Հուղարկավորությունների կազմակերպման և գերեզմանատների ու դիակիզարանների շահագործման մասին»2006 թվականի փետրվարի 27-ի ՀՕ-40-Ն Օրենքի (այսուհետ` Օրենք) 10-րդ հոդվածի 1-ին մասում «վկայական» բառից հետո լրացնել «, իսկ մահացած ծնված պտղի (այսուհետ` մեռելածին) հուղարկավորության դեպքում` մեռելածնի ծննդի պետական գրանցման փաստը հաստատող փաստաթուղթ:» բառերը:

**Հոդված 2.** Օրենքի 13-րդ հոդվածը լրացնել 2.1.-ին մասով հետևյալ բովանդակությամբ.

«2.1.Բժշկական կազմակերպությունում մահացած նորածինների և մեռելածինների հուղարկավորությունը ստանձնող անձ չլինելու դեպքերում գործընթացն իրականացվում է սույն օրենքի 15-րդ հոդվածի 2-րդ մասի դրույթների համաձայն:»:

**Հոդված 3.** Օրենքի 15-րդ հոդվածում.

1) 1-ին մասի «անձանց» բառից հետո լրացնել «, իսկ բուժհաստատություններում` նաև մեռելածնի» բառերը.

2) 2-րդ մասը շարադրել հետևյալ խմբագրությամբ.

«2. Հուղարկավորության կազմակերպման ստանձնողներ չլինելու դեպքում այն կազմակերպվում է տվյալ համայնքի ղեկավարի կողմից` սույն հոդվածի առաջին մասում նշված մարմինների կողմից ներկայացված` հուղարկավորությունը ստանձնող չլինելու կամ հրաժարվելու վերաբերյալ գրության և անձի մահվան վկայականի (մեռելածնի դեպքում` մեռելածնի ծննդի պետական գրանցման փաստը հաստատող փաստաթղթի) հիման վրա, սույն օրենքով սահմանված կարգով: Բժշկական կազմակերպությունում տեղի ունեցած նորածնի մահվան կամ մեռելածնության դեպքում հուղարկավորությունը ստանձնող չլինելու դեպքում այն կազմակերպվում է ոչ ուշ, քան նորածնի մահը արձանագրելու կամ մեռելածնության 15-րդ օրը` ծնողներից մեկին պատշաճ ձևով տեղեկացնելու պարտադիր պայմանով:».

3) լրացնել նոր 3-րդ մաս հետևյալ բովանդակությամբ.

«3.Մահացած նորածինների և մեռելածինների հուղարկավորության կազմակերպման ստանձնող չլինելու դեպքում հուղարկավորությունը կազմակերպվում է քաղաքացիական գերեզմանատներում՝ այդ նպատակով հատուկ առանձնացված տարածքում` Հայաստանի Հանրապետության կառավարության կողմից սահմանված կարգով։»:

**Հոդված 4.** Օրենքի 17-րդ հոդվածում «կարգով» բառից հետո լրացնել «բացառությամբ սույն օրենքի 15-րդ հոդվածի 2-րդ և 3-րդ մասերով նախատեսված դեպքերի» բառերը:

**Հոդված 5.** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը: